РАЗВОЈНИ ПЛАН ДОМА СРЕДЊЕ ШКОЛЕ „МИОДРАГ В. МАТИЋ“

**ДОМ УЧЕНИКА**

1. ЛИЧНА КАРТА ДОМА

Назив: Основна школа за образовање ученика са сметњама у развоју „Миодраг В. Матић“ са домом ученика

Место: Ужице

Адреса: Драгише Лапчевића бр.1

Тел: 031/563692

E-mail: specijalnaskola@mts.rs

Директор: Зорица Весовић

* 1. Историјат

1981. године, у тада Титовом Ужицу, почела је са радом Школа за децу оштећеног слуха „Миодраг В. Матић“. Велики прилив деце условио је отварање интерната 1995. године. Интернат ради пуним капацитетом све до појаве кризе у региону, тако да се број ученика на смештају годинама смањује.

Вишак смештајног простора довео нас је у ситуацију да ослушнемо шта је то што нашем граду недостаје, а ми смо у ситуацији да то пружимо. Дајемо предност ученицима који су уписали средње школе у нашем граду, а остали без домског смештаја.То проузрокује да већ 2007/2008.године крећемо са редовним пријемом тих ученика. 2009. године Министарство просвете, науке и технолошког развоја, дефинисало је инклузивно образовање као доступно, квалитетно и праведно образовање за свако дете. Тим почињу још драстичније промене у животима деце. Велики број родитеља деце којој је потребна додатна подршка, уписује децу у редовне школе, што додатно ослобађа интернатски део школе и све је већи број ученика средњих школа који се смешта у дом.

2012.године школа мења назив у ОШ за образовање ученика са сметњама у развоју, чиме проширује своју делатност. У школи се реализује васпитно-образовни рад и обезвеђују различити видови стручне подршке деци са различитим сметњама у развоју, као и услуге интернатског и домског смештаја. Све то, додајући и адекватно образовни кадар, са једне стране дефектолози, а са друге професори, који се заједничким снагама упуштају у коштац са инклузијом.Велики број семинара, угледних и огледних часова, радионица и што је најважније размена искустава, условило је да што безболније упловимо у воде инклузије.

Под истим кровом имамо основну школу за децу са сметњама у развоју,дом за ученике основне и средње школе за децу са сметњама у развоју као и ученике редовних средњих школа. Сви они деле исти животни простор, што значи да су заједно у собама,трпезарији, читаоници, клубовима, фискултурној сали...

* 1. ДЕЛАТНОСТ

Дом обавља делатност смештаја, исхране и васпитног рада са ученицима.

## а) социјално – заштитна делатност

Социјално-заштитна делатност подразумева обезбеђивање егзистенцијалних потреба ученика у сарадњи са Министарством просвете, науке и технолошког развоја, локалном заједницом и родитељима ученика. Вршећи ову делатност Дом пружа уједначене услове у смештају и исхрани ученика.

б) здравствена делатност

У Дому се поклања пуна пажња здравственој заштити ученика. Пре свега зато што се ради о деци у специфичним околностима, без директне родитељске бриге и надзора. О здравственој заштити деце брине медицинска сестра и радници Дома у сарадњи са школским диспанзером и Заводом за заштиту здравља. Приоритетан значај у овом раду придаје се превентивном деловању, које се остварује кроз: контролу опште и личне хигијене, контролу хигијене соба, контролу и организацију редовне замене постељине, контролу хигијенско-санитарних услова у мокрим чворовима и купатилима, контролу хигијенско-санитарних услова рада у кухињи на припреми хране, као и контролу здравственог стања радника који раде са намирницама, а у складу са законом.

Болестан ученик је дужан да се обрати лекару и добије потребну терапију и оправдање за школу. Ученик је дужан да се пре и после одласка лекару јави дежурном васпитачу.

Дужа лечења обављају се ван Дома, као и сва инфективна обољења.

У хитним случајевима васпитач је дужан да позове хитну помоћ и организује набавку лекова.

У току ноћи помоћ болесном ученику обезбеђује одговорно лице у Дому (васпитач или медицинска сестра).

У периодима када постоји опасност од епидемије или било какав наговештај од инфективних обољења, предузимају се заштитне мере. Оне се остварују путем детаљнијих и учесталих третирања санитарним дезинфекционим средствима на ударним површинама (кваке, славине итд.). Ученици код којих се уочи почетак обољења шаљу се на кућно лечење.

в) васпитна делатност

Организацију васпитног рада одређује општа и интересна усмереност за унапређивање васпитног процеса.

Организаторска иструктивна функција васпитача заснива се на личном примеру – стварању стимулативне радне климе, засноване на поверењу, разумевању и подстицању одговорног понашања ученика.

Циљ васпитног рада у Дому је:

- обезбеђивање оптималних услова за доступније, ефикасније и квалитетније образовање и васпитање ученика;

- оспособљавање ученика за успешно функционисање у условима одвојености од породице и сналажење у различитим проблемским ситуацијама;

- подршка развоју личности ученика у складу са узрастом и са личним потребама, индивидуалним карактеристикама и интересовањима;

- јачање компетенција ученика, које доприносе социјалној интеграцији.

1. АНАЛИЗА СТАЊА У ДОМУ

У протеклом периоду унапређен је васпитни рад и побољшани су материјално технички услови.

Организовано је стручно усавршавање запослених у складу са понудом акредитованих семинара и кроз друге програме у организацији Министарства просвете, науке и технолошког развоја и овлашћених организација.

* 1. Снаге
* Функционална и наменска зграда за пружање услуга смештаја и исхране ученика;
* Добар положај дома: одвојен од градске вреве и буке а релативно близ средњих школа и центра града, хале спортова, библиотеке, биоскопа, дома здравља, аутобуске станице и сл...
* Заинтересованост васпитачког особља и органа управљања за даље стручно усавршавање и подизање компетенција из области васпитно-образовног рада, смештаја, исхране и обезбеђивања квалитета;
* Спремност и отвореност за сарадњу са школом и родитељима ученика;
* Отвореност за сарадњу са локалном самоуправом, домовима ученика и установама значајни за унапређење живота и рада у Дому
* Праћење иновација.
	1. Слабости
* Недостатак одговарајућег простора за организацију живота и рада у дому (смештајни простор-велики број кревета у собама; зидови обложени ламперијом)
* Ученици са слабим школским успехом
* Близина кладионица, коцкарница, кафића и сл.
* Неадекватна сарадња са одређеним бројем родитеља ученика и њихова слаба заинтересованост за успех своје деце.
1. РЕСУРСИ
	1. Унутрашњи ресурси
		1. Стручни кадар

|  |  |  |
| --- | --- | --- |
| **РАДНО МЕСТО** | **СТРУЧНА СПРЕМА** | **БРОЈ ИЗВРШИЛАЦА** |
| Директор | ВСС  | 1 |
| Секретар | ВСС  | 1 |
| Шеф рачуноводства | ВСС  | 1 |
| Васпитачи | ВСС  | 6 |
| Медицински техничар | ССС  | 1 |
| Домар - возач | ССС  | 1 |
| Ложач | ССС  | 1 |
| Куварица | ССС  | 1 |
| КВ  | 2 |
| Спремачица | ССС | 1 |
| Спремачица - вешерка | КВ  | 1 |

3.1.2. Простор**:**

 Школска зграда располаже са 1946 квадратних метара и 15 ари школског дворишта, како школске тако и домске површине, распоређене на три спрата. Број просторија и њихова намена у потпуности одговара важећим нормативима школског и домског простора, опреме и наставних средстава.

У приземљу се налази савремено опремљена кухиња, читаоница, школска радионица, модерна фискултурна сала са свлачионицама и туш кабинама, вишенаменска учионица (ликовни кабинет, креативна радионица), вешерај, мушки и женски тоалет.

На првом спрату су библиотека од 2641 књига, учионице, директорска и наставничка канцеларија, правна и финансијска служба, соба за смештај родитеља, кабинет за рехабилитацију, мушки и женски тоалет.

На другом спрату, поред учионица, налази се ученички клуб који има улогу просторије опште намене (корепетиција, играоница, ТВ сала, информатичка радионица), просторија за васпитно особље, соба медицинске сестре, мушки и женски тоалет, купатило са две туш кабине.

На трећем спрату (поткровљу) са спаваће собе, од којих је 6 соба за дечаке и 4 за девојчице, помоћна просторија, два купатила (мушко и женско) са по две туш кабине и по две кабине са ВЦ шољама и мокрим чворовима. У оба купатила су уграђене биде-шоље. Постоји соба за васпитаче, као и два клуба (мушки и женски) са ТВ апаратом, од којих се већи користи и као читаоница за средњошколце у преподневним и поподневним сатима.

Дом обезбеђује повољне услове да се ученици баве спортско-рекреативним активностима како у фискултурној сали, тако и на ограђеном, обележеном и асфалтираном терену за мале спортове, који је адекватно осветљен, као и целокупно школско двориште, градском расветом.

Дом је прикључен на градски гасовод.

Дневни боравци су опремљени новим намештајем, 3 телевизора и 6 рачунара који су умрежени 24 сата на интернет. Дневни боравци су опремљени

и клима уређајима.

3.1.3. Опрема

Дом поседује и спортску опрему за рад спортских секција: 2 стола за стони тенис, рекете, лопте за одбојку, фудбал и кошарку, дресови за све спортове, шаховске гарнитуре.

Кухињски блок је опремљен са опремом у складу са важећим нормативима. Вешерница је опремљена са машинама за прање и сушење веша и полицама за одлагање постељине.

Да би Дом могао у потпуности остваривати своју улогу, потребно је у објекат и опрему стално улагати и тако побољшавати услове живота и рада у овој средини.

3.1.4. Финансијски ресурси

* Буџет Републике Србије - Министарство просвете науке и технолошког развоја, Сектор за инвестиције, ученички и студентски стандард обезбеђује средства за: личне дохотке радника, материјалне трошкове, партиципацију смештаја и исхране ученика и студената и инвестиционо одржавање и опремање
* Сопствени приходи- месечне уплате родитеља ученика и студената - корисника домских услуга, приходи од друге делатности
* Из буџета Републике Србије преко Општина и Центара за социјални рад са територије сталног места боравка ученика;

Осим наведених извора, Дом остварује повремено извесне приходе и од донаторства и спонзорства. Међутим, то је непредвидива подршка.

1. МИСИЈА

Мисија нашег дома је да пружимо безбедну средину за живот и рад ученицима и да кроз свакодневни васпитни рад код ученика развијемо одговорност, правичност, самопоуздање, вештине и знања која ће им бити од користи у животу.

Отворени смо за иновације, сваку позитивну педагошку праксу и усавршавање у циљу унапређења васпитања и слободних активности.

1. ВИЗИЈА

Желимо да, у наредном периоду, унапредимо и побољшамо смештај, исхрану и васпитни рад у дому. Радићемо и даље на стручном усавршавању кадрова и упознавању са новим технологијама. На тај начин желимо да постанемо сигуран и атрактиван дом, са већим бројем корисника.

1. ПОТРЕБЕ И ПРИОРИТЕТИ

Дом је предан да обавља делатност на високом нивоу, настојећи да развија све своје потенцијале и потенцијале ученика.

Потребно је константно радити на:

* унапређивању просторних услова и опреме у дому;
* унапређивању међуљудских односа;
* унапређивању компетенција васпитачког кадра кроз стручно усавршавање;
* маркетингу дома;
* изменама и допунама прописа донетих на основу закона који се односе на делатност Дома;
* подстицању талената;
* унапређивању здравствене, физичке, емоционалне и социјалне безбедности ученика;
* остваривању добре сарадње са родитељима ученика, локалном заједницом кроз сарадњу са установама од заједничког интереса и друштвом у целини;
* развијању добре организације кроз расподелу послова и задатака.

Финансијски циљ је бити у суфициту, са могућношћу даљег улагања у развој Дома.

7. ОБЛАСТИ ПРОМЕНА

|  |  |  |
| --- | --- | --- |
| **Област промене** | **Развојни циљ** | **Задаци** |
| **1.ВАСПИТНИ РАД** | Подршка процесу прилагођавања ученика на живот у дому | Упознавање са домским контекстом |
| Побољшање школске успешности ученика | Развијање радних навика за учење код ученика |
| Пружање помоћи ученицима у учењу |
| Сарадња са родитељима/ старатељима |
| Подстицање талената |
| Оспособљавање ученика за стицање различитих животних вештина | Побољшање личне хигијене и хигијене простора |
| Очување здравља и развијање здравих стилова живота |
| Развијање правилних навика исхране |
| Развијање културних вредности, вредности путовања |
| Организација слободног времена у Дому |
| **2.ЕТОС** | Унапређивање и неговање добрих међуљудских односа | Развијање ненасилне комуникације код ученика |
| Сарадња са Полицијском станицом у Ужицу |
| Сарадња са центром за социјални рад |
| Побољшати информисаност друштвене средине о нама | Презентација дома путем интернета, радија и телевизије |
| Промовисање дома по основним школама |
| **3.РЕСУРСИ** | Унапређивање компетенција васпитача кроз стручно усавршавање | Утврдити план стручног усавршавања васпитача за календарску годину и реализовати их |
| Набавка стручне литературе |
| Организација и реализација стручних посета и размена искустава са другим установама и институцијама |
| Побољшање материјално-техничких услова | Одржавање постојећег објекта и опреме |
|  |
| Надоградња Дома и помоћних просторија |
| **4.РУКОВОЂЕЊЕ, ОРГАНИЗАЦИЈА И ОБЕЗБЕЂИВАЊЕ КВАЛИТЕТА У УСТАНОВИ** | Побољшати организацију рада у дому | Подела обавеза и задужења |
| Стручно усавршавање запослених |

**8. РАЗВОЈНИ ЦИЉЕВИ**

1. Развојни циљ: Подршка процесу прилагођавања на живот у дому

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Упознавање са домским контекстом | Упознавање ученика са правилима кућног реда Дома и организацијом ДомаУпознавање ученика са правима и обавезама које се односе на живот и рад у ДомуУпознавање са најважнијим објектима у градуМеђусобно упознавање ученикаУкључивање појединаца у групне активности | Васпитачи,директор | олакшавање процеса адаптације на Дом и подстицање социјалне интеграције |  на почетку сваке школске године,у току сваке школске године | Посматрање,извештај о раду васпитних група | Васпитачи,Педагошко веће | на крају 1. и 2. полугодишта Сваке школске године |

1. Развојни циљ: Побољшање школске успешности ученика

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Развијање радних навика за учење код ученика | Присуство ученика часовима обавезног учења | васпитачи | формирање позитивног односа према раду | током сваке школске године | анализа присуства часовима обавезног учења,посматрање | васпитачипедагошко веће | На крају првог и на крају другог полугодишта Сваке школске године |
| Пружање помоћи ученицима у учењу | Учење учења (методе и технике успешног учења)помоћ вршњака у учењу | васпитачиученици | лакше савладавање школског градива, бољи резултат у школи | током сваке школске године | посматрање | васпитачипедагошко веће | На крају првог и на крају другог полугодишта Сваке школске године  |
| Сарадња са родитељима/старатељима | Обавештавање родитеља/ старатеља о успеху и понашању ученика у школи | васпитачи | боља школска успешност ученика боља информисаност родитеља/ старатеља о успеху и понашању ученика у школи | тромесечнопо потреби | извештајиквалитативна и квантитативна анализа | васпитачиПедагошко веће | На крају првог и на крају другог полугодишта сваке школске године |
| Подстицање талената | анализирати постојеће стање у дому, анализирати успех, учешћа на такмичењимаупутити талентоване ученике на фондове за помоћ у развоју и раду таленатапобољшати услове и окружење у дому које ће представљати добар ослонац за развој талената | директор,васпитачи,педагошко већеученици | стварање позитивне климе за рад талентоване деце | у току школске године | посматрање,анализа успеха талентованих ученика у школи и такмичењима и поређење са стањем | педагошко веће | на крају сваке школске године |

3. Развојни циљ: Оспособљавање ученика за стицање различитих животних вештина

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Побољшање личне хигијене и хигијене простора | Развијање хигијенских навика код ученика и учвршћивање постојећих навика (лична хигијена и хигијена простора)генерално чишћење соба једанпут недељнозамена постељине  | васпитачи | боља лична и хигијена простора | током сваке школске године | посматрањеевидентирањеизвештавање родитеља | васпитачи педагошко веће | На крају првог и на крају другог полугодиштаСваке школске године |
| Очување здравља и развијање здравих стилова живота | систематски преглед најмање два пута у току школске године у сарадњи са Домом здрављаорганизовати предавања и радионице | директор и васпитачи | развијање свести ученика о важности бриге за сопствено здравље,превенција болести код ученика | у току сваке школске године | праћењеизвештај | васпитачи, педагошко веће | На крају првог и на крају другог пол Сваке школске године угодишта |
| Развијање правилних навика исхране | упознавање ученика са нормативима исхранесугестије ученика на јеловник на групним састанцимаспровођење анкете о исхрани | васпитачи идиректор | стицање правилних навика исхранепревенција гојазности | у току сваке школске године | праћењеизвештај | педагошко веће | На крају првог и на крају другог полугодиштаСваке школске године |
| Развијање културних вредности, вредности путовања | посета позоришним и биоскопским представамаорганизација једнодневних излетапосета културно- историјским споменицима | васпитачи идиректор | развити позитивне вредности код ученика | у току сваке школске године | извештај о одржаној активности | васпитачипедагошко веће | На крају првог и на крају другог полугодиштаСваке школске године |
| Организација слободног времена у Дому | избор учествовања ученика у секцијама на основу интересовањаобезбеђивање спортских терминаспортски сусрет са домом из окружењаучешће на такмичењима (Домијади)посете домовима | васпитачи | усмеравање на спорт и правилно коришћење слободног времена | на почетку сваке школске године, у току сваке школске године | квалитативна и квантитативна анализаевиденција | васпитачипедагошко веће | на крају сваке школске године |

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Вежбање ја-ти говораРазвијање толеранције међу различитостимаАктивно слушањеРазвијање емпатијеКонструктивно решавање сукоба | информисати ученике о плану предавања и радионицама,реализовати предавања и радионице за ученике ,спровести анкету о насиљу у домуосмислити акцију-Стоп насиљу у дому | Директор, васпитачи | стварање добрих међуљудских односа, спречавање насилних ситуација, неговање различитостистварање добре атмосфере за рад | у току сваке школске године | извештај | директор,педагошко већеТим за заштиту ученика од насиља... | на крају првог и на крају другог полугодишта сваке године |
| Сарадња са Полицијском станицом у Ужицу | ангажовање школског полицајца или полицијске патроле за повремене обиласке дома | Директор  | боља безбедност ученика и запослених у дому | у току сваке школске годие | извештај | педагошко веће,тим за заштиту ученика од насиља | на крају сваке школске године |
| Сарадња са Центром за социјални рад | снимити стање у домуразмотрити случајеве насиља на састанку Тима за заштиту ученика од насиља, злостављања и занемаривањаупутити ученике са проблемима (насиље у породици, школи...) на разговор код стручњака  | директор иваспитачи | социјална заштита ученика | у току сваке школске годие | посматрање,анализа утврђеног броја случајева | васпитачи, директор, педагошко веће |  на крају сваке школске године |

4. Развојни циљ: Унапређивање и неговање добрих међуљудских односа

5. Развојни циљ: Побољшати информисаност друштвене средине о нама

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Презентација дома путем интернета, радија и телевизије | Ажурирати и одржавати интернет презентацију дома, одржавање Фејсбук профила | васпитачи,директор | информисање околине,повећање конкурентностијавност у раду већи број ученика у дому | периодично и по потреби | анализа сарадње са медијимаевиденција посете сајтуизвештај о остварености годишњег плана рада дома | васпитачи,директор | на крају сваке школске године |
| Промовисање дома по основним школама | израда плаката (КОНКУРС за упис), израда промотивног материјала,обилазак школа и презентација дома, | директор,васпитачи | већи број ученика и студената на конкурсу  | мај/јун сваке школске године | разговори ,анализа (упоређивање стања у претходним школским годинама и сад. стања)извештаји | директор,васпитачи | На крају сваке школске године, на почетку сваке школске године |

6. Развојни циљ: Унапређивање компетенција васпитача кроз стручно усавршавање

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Утврдити јасан план стручног усавршавања васпитача за календарску годину и реализовати их | прикупљање предлога васпитачаусаглашавање предлога са потребама домаусвајање индивидуалних планова стручног усавршавањаобезбеђивање средстава и услова за реализацију плановапрезентација и примена стечених знања и искустава | Директор иваспитачи | стручно оспособљавање и усавршавање | Септембар сваке школске године | квалитативна анализа | педагошко веће | на крају првог и на крају другог полугодишта сваке школске године |
| Набавка стручне литературе | избор литературепосета сајму књигакуповина књига-за потребе ученика васпитача и стручних службиФормирање Домске библиотеке | Директор иваспитачи | побољшање квалитета рада запослених у дому | у току сваке школске године | анализа коришћења књигапримена стечених знања у пракси | Директор, педагошко веће | на крају сваке школске године |
| Организација и реализација стручних посета и размена искустава са другим установама и институцијама | * одређивање циља и задатка стручне посете
* одабир установа и институција са којом ће се извршити размена искустава
* обезбеђивање финансијских средстава и организацја времена
* извођење стручне посете
* примена стечених искустава и знања
 | * директор
* васпитачи
 | * размена

искустава - практична примена знања у пракси | у току сваке школске године | извештаји | директорпедагошко веће | на крају првог и на крају другог полугодиштасваке школске године |

7. Развојни циљ: Побољшање материјално-техничких услова

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Одржавање постојећег објекта и опреме | Снимити постојеће стањеПланирати финансирањеИзрада конкурсне документацијеСпровести поступак набавке и изабрати најповољнију понудуИзвести радове | Директор,Васпитачи комисија за набавку | Задовољавајући естетски, санитарни условиИсправна опрема | 2021-2024. година | записник | Директор, васпитачидомар | * на крају сваке школске године
* на крају текуће године
 |
| Надоградња Дома и помоћних просторија | Добијање сагласности Израда пројекта опремањаОбезбеђивање финансијских средставаСпровођење ЈН Реализација пројекта | -Директор-Комисија за ЈН | побољшање услова за живот и рад у Дому | 2021-20204. | Извештај надлежних и стручних органа/ попис | Директор, Васпитачи | 2 месеца по опремању |
|  | Обезбеђивање финансијских средставаспровођење јавне набавке/набавке | Директор, васпитачи | побољшање услова боравка ученика у Дому | 2021-2024. | записник | директор | након изградње |
|  | Обезбеђивање финансијских средстава, спровођење јавне набавке | Директор, васпитачи | побољшање услова боравка ученика у Дому | 2021-2024. | записник | директор | након изградње |

8. Побољшати организацију рада у дому

|  |  |  |  |  |  |  |  |
| --- | --- | --- | --- | --- | --- | --- | --- |
| **Задаци** | **Активности** | **Носиоци активности** | **Очекивани исход** | **Време реализације** | **Технике евалуације** | **Носиоци евалуације** | **Време евалуације** |
| Подела обавеза и задужења | организовати састанке и поделити задужења, организовати тимски раддостављање извештаја у писаној форми | директоршефови службипедагошко већесекретар | Ефикасније пословање | Почетак сваке школске године | извештајианализа | ДиректорПедагошко веће | квартално |
| Стручно усавршавањезапослених | -одабир стручних семинара из области организације пословања и законске регулативе-посета другим домовима-обезбеђивање финансијских и организационих услова-примена стечених знања и искустава  | директор шефови служби | Ефикасније пословање | 2021- 2024.године | анализа | Директор, шефови служби | На почетку и крају сваке школске године |

Израдили: Зорица Весовић ,Бојана Петковић и Данијела Јовановић

Председник Школског одбора: Директор:

­­­­­­­­­­­­­­­­­­­­­­­–––––––––––––––––––––––––– ––––––––––––––––––––––––––